পবিত্র শবে কদর উপলক্ষে আগামীকাল বুধবার সরকারি ছুটির দিন ব্যাংক বন্ধ থাকবে। তবে পোশাক শ্রমিকদের বেতন-বোনাস পরিশোধের সুবিধার্থে এবং রফতানি সচল রাখতে ওই দিন সংশ্লিষ্ট এলাকার ব্যাংক শাখাগুলো খোলা রাখার নির্দেশ দেয়া হয়েছে। সম্প্রতি বাংলাদেশ ব্যাংকের ডিপার্টমেন্ট অব অফ-সাইট সুপারভিশন এ সংক্রান্ত সার্কুলার জারি করেছে। সার্কুলারে বলা হয়েছে, আাসন্ন ঈদুল ফিতরের আগে তৈরি পোশাক শিল্পে কর্মরত শ্রমিক-কর্মচারীদের বেতন, বোনাস ও অন্যান্য ভাতাদি পরিশোধের সুবিধার্থে এবং রফতানি বাণিজ্য সচল রাখার স্বার্থে ঢাকা মহানগরী, আশুলিয়া, টঙ্গী, গাজীপুর, সাভার, ভালুকা, নারায়ণগঞ্জ ও চট্টগ্রামে...